16. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1044770/10159/Β0012 της 23 Μαρτ./12 Απρ. 1993 (ΦΕΚ Β΄  257) Λογιστική εμφάνιση των αποθεματικών που σχηματίζουν οι επιχειρήσεις από τα καθαρά κέρδη κάθε χρήσης. Έχοντας υπόψη τις διατάξεις της παρ. 8 του άρθρ. 8Α του Ν.Δ. 3843/1958 και τα οριζόμενα από το Ελληνικό Γενικό Λογιστικό Σχέδιο. Την αριθ. Υ. 1847/1078399/1182/0001/7.8.92 κοινή απόφαση του Πρωθυπουργού και του Υπουργού Οικονομικών, για τη μεταβίβαση αρμοδιοτήτων, αποφασίζουμε: 1.Τα νομικά πρόσωπα της παρ. 1 του άρθρ. 3 του Ν.Δ. 3843/1958 υποχρεούνται να εμφανίζουν στα βιβλία τους ειδικούς λογαριασμούς αποθεματικών, καθώς και στον πίνακα διάθεσης αποτελεσμάτων, το μέρος των αδιανεμήτων καθαρών κερδών που προκύπτουν σε κάθε διαχειριστική χρήση και τα οποία προέρχονται από έσοδα απαλλασσόμενα της φορολογίας με βάση τις διατάξεις νόμων ή από έσοδα φορολογηθέντα ή προσδιορισθέντα κατά ειδικό τρόπο, ως εξής: α.Τα αδιανέμητα καθαρά κέρδη που προέρχονται από έσοδα απαλλασσόμενα της φορολογίας εισοδήματος, ήτοι τα προερχόμενα από τόκους εντόκων γραμματίων του Δημοσίου, τόκους καταθέσεων σε ξένο νόμισμα, τόκους ομολογιακών δανείων της Ευρωπαϊκής Τράπεζας Επενδύσεων κ.λπ. θα εμφανίζονται στο δευτεροβάθμιο λογαριασμό 41.90 «Αποθεματικά από απαλλασσόμενα της φορολογίας έσοδα» με περαιτέρω ανάλυση αυτού σε τριτοβάθμιους λογαριασμούς, κατά κατηγορία εσόδου.  β.Τα αδιανέμητα καθαρά κέρδη που προέρχονται από φορολογηθέντα κατ’ ειδικό τρόπο με εξάντληση της φορολογικής υποχρέωσης και επί των οποίων έχει γίνει παρακράτηση φόρου, ήτοι τα προερχόμενα από τόκους καταθέσεων επί των οποίων έχουν εφαρμογή οι διατάξεις του άρθρ. 21 του Νόμ. 1921/1991, από ωφέλεια των περιπτ. α΄ και β΄ της παρ. 1 του άρθρ. 32 του Ν.Δ. 3323/1955 κτλ., θα εμφανίζονται στο δευτεροβάθμιο λογαριασμό 41.91 «Αποθεματικά από έσοδα φορολογηθέντα κατ’ ειδικό τρόπο» με περαιτέρω ανάλυση αυτού σε τριτοβάθμιους λογαριασμούς, κατά κατηγορία εσόδου και συντελεστή παρακρατηθέντος φόρου. Σε περίπτωση κατά την οποία τα έσοδα που αναφέρονται στις πιο πάνω περιπτώσεις α΄ και β΄ είναι μεγαλύτερα των κερδών του ισολογισμού, στον πίνακα διάθεσης αποτελεσμάτων θα εμφανισθεί ως αποθεματικό, το ποσό που απομένει μετά από την αφαίρεση, από τα κέρδη του ισολογισμού, του φόρου εισοδήματος, των τυχόν κρατήσεων για σχηματισμό αποθεματικών (τακτικού, αφορολογήτων εκπτώσεων αναπτυξιακών νόμων, ειδικού αφορολόγητου αποθεματικού επενδύσεων), των τυχόν διανεμομένων ποσών κτλ. γ.Τα κέρδη των τεχνικών και οικοδομικών επιχειρήσεων, κατά το μέρος που υπερβαίνουν τα προσδιοριζόμενα βάσει των διατάξεων του άρθρ. 36α. του Ν.Δ. 3323/1955, τεκμαρτά κέρδη, κατά το μέρος που δεν φορολογήθηκαν, θα εμφανίζονται στον δευτεροβάθμιο λογαριασμό 41.92 «Αφορολόγητα κέρδη τεχνικών και οικοδομικών επιχειρήσεων». δ.Οι δευτεροβάθμιοι λογαριασμοί των προηγούμενων περιπτώσεων θα πιστώνονται με το υπόλοιπο των αφορολογήτων εσόδων ή των εσόδων που φορολογήθηκαν κατά ειδικό τρόπο ή των πέραν των τεκμαρτώς προκυψάντων καθαρών κερδών, κατά περίπτωση, που απομένει μετά την αφαίρεση από αυτά του μέρους που διανέμεται με οποιαδήποτε μορφή, καθώς και του φόρου που αναλογεί στο διανεμόμενο αυτό ποσό. ε.Το προβλεπόμενο από τις διατάξεις της παρ. 4 του άρθρ. 10 του Α.Ν. 148/1967 αφορολόγητο αποθεματικό (υπεραξία από πώληση χρεωγράφων), οι σχηματιζόμενες, βάσει αναπτυξιακών νόμων (Νόμ. 1892 / 1990, Νόμ. 1262/1982 κ.λπ.), αφορολόγητες εκπτώσεις,  το  σχηματιζόμενο,  σύμφωνα με το άρθρ. 22 του (Αντί για τη σελ. 206,891) Σελ. 206,891(α) Τεύχος 1198-Σελ. 71 Φόρος Εισοδήματος Νομικών Προσώπων 27.Β.ν.16 Νόμ. 1828/1989 ή την αριθ. 1055503/10177/ΠΟΛ 1119/1989 απόφαση των Υπουργών Εθνικής Οικονομίας και Οικονομικών, ειδικό αφορολόγητο αποθεματικό επενδύσεων κ.λπ., θα εμφανίζονται στο δευτεροβάθμιο λογαριασμό 41.08 «Αφορολόγητα αποθεματικά ειδικών διατάξεων νόμων» με περαιτέρω ανάλυση αυτού σε τριτοβάθμιους λογαριασμούς, κατά νόμο. στ.Οι δευτεροβάθμιοι λογαριασμοί 41.90 , 41.91, 41.92 των περιπτ. α, β, γ θα καταχωρούνται στα προβλεπόμενα από τις παρ. 4.1.103 και 4.1.302 του Ελληνικού Γενικού Λογιστικού Σχεδίου (Π.Δ. 1123/1980) υποδείγματα Ισολογισμού και Πίνακα Διαθέσεως Αποτελεσμάτων, ως ακολούθως: -Στην κατηγορία Α-IV Αποθεματικά Κεφάλαια» του Παθητικού του Ισολογισμού, το κονδύλι 5 διαμορφώνεται ως εξής: 41.08+    )5. Αφορολόγητα αποθεματικά 41.90 έως 92) ειδικών διατάξεων νόμων. -Στον Πίνακα Διαθέσεως Αποτελεσμάτων, μετά την κατηγορία 6 προστίθενται οι εξής νέες κατηγορίες: 41.90 6α.Αποθεματικά από απαλλασσόμενα της φορολογίας έσοδα. 41.91 6β.Αποθεματικά από έσοδα φορολογηθέντα κατ’ ειδικό τρόπο. 41.92 6γ.Αφορολόγητα κέρδη τεχνικών και οικοδομικών επιχειρήσεων. 2.Τα αναφερόμενα στην προηγούμενη παράγραφο έχουν ανάλογη εφαρμογή και επί των αλλοδαπών επιχειρήσεων και οργανισμών που έχουν μόνιμη εγκατάσταση στην Ελλάδα, οι οποίες υποχρεούνται να εμφανίζουν διακεκριμένα σε ιδιαίτερους λογαριασμούς αποθεματικών τα ποσά των καθαρών κερδών που απηλλάγησαν της φορολογίας βάσει διατάξεων νόμων, τα κέρδη που φορολογήθηκαν κατά ειδικό τρόπο με εξάντληση της φορολογικής υποχρέωσης, τα κέρδη από πώληση χρεογράφων κ.τλ. 3.Με τα οριζόμενα στην απόφαση αυτή δεν επέρχεται καμία επιβάρυνση στον Προϋπολογισμό. Σελ. 206,892(α) Τεύχος 1198-Σελ. 72